Source: http://www.jamijarvi.fi/kunta/paatoksenteko/poytakirjat/kunnanhallitus/getfile.php?file=576
Timestamp: 2017-11-18 08:18:19+00:00
Document Index: 2096192

Matched Legal Cases: ['§ 94', '§ 74', '§ 74', '§ 30', '§ 24', '§ 24']

Jämijärven kunta KOKOUSKUTSU 5/2009
Kunnanhallitus Laatimispäivämäärä: 24.3.2009
30.3.2009 kello 18.30
94 § KOKOUKSEN LAILLISUUS JA PÄÄTÖSVALTAISUUS 98
95 § PÖYTÄKIRJAN TARKASTAJIEN VALINTA 98
96 § TIEDOKSI SAATETTAVAT ASIAT 99
97 § ”JÄMIN TOIMINTAYMPÄRISTÖN PARANTAMINEN PIENINVESTOINNEILLA”- HANKETUKIPÄÄTÖS 100
98 § SEUTULIPUN VALTIONAVUSTUS AJALTA 1.7.-31.12.2008 101
99 § KUMPPANUUSSOPIMUKSEN HYVÄKSYMINEN V 2010-2012 102
100 § VUODEN 2008 TILINPÄÄTÖS JA TOIMINTAKERTOMUS 103
101 § SATAKUNTALIITON VASTINEET JÄMIJÄRVEN KUNNAN LAUSUNTOON MAAKUNTAKAAVALUONNOKSESTA 104
102 § KUNTIEN YHTEISEN PERUSTURVALAUTAKUNNAN VALINTA 105
103 § JÄMIN PUHTIPOJAT OY:N JNE ALLEKIRJOITTAMA KIRJELMÄ KOSKIEN JAMI.FI –SIVUJA 106
104 § JÄMI-JYLLI YKSITYISTIEN PERUSPARANTAMISEN KUSTANNUSTEN JAKO 107
105 § SATAKUNNAN OMA SYÖPÄKERÄYS 108
106 § MAANVUOKRASOPIMUKSEN PURKAMINEN / KANKAANPÄÄN KANSANTERVEYSTYÖN KUNTAYHTYMÄ 109
107 § ATERIOIDEN HINTA SIVISTYSTOIMEN ALAISISSA LAITOKSISSA 110
108 § VARHAISKASVATUSKESKUS 112
109 § RYHMÄPERHEPÄIVÄKODIN TILAT 1.8.2009 ALKAEN 114
Jämijärven kunta KOKOUSPÖYTÄKIRJA 5/2009
30.3.2009 kello 18.30 – 20.34
Markku Kujala varajäsen
§§ 94 -109
Kunnanvirasto 6.4.2009
Satu Jokela Markku Kujala
94 § KOKOUKSEN LAILLISUUS JA PÄÄTÖSVALTAISUUS
95 § PÖYTÄKIRJAN TARKASTAJIEN VALINTA
Satu Jokela ja Markku Kujala.
96 § TIEDOKSI SAATETTAVAT ASIAT
- Kuntaliitto, suositus hyvästä hallitustyöskentelystä
- Länsi-Suomen lääninhallitus, esitykset 6.12.2009 myönnettävistä kunniamerkeistä
- Kuntarahoitus, Kuntarahoitus Oyj:n osakeanti
- Valtiovarainministeriö, sosiaali- ja terveysministeriö, Suomen Kuntaliitto, kysely sosiaali- ja terveyspalvelujen toteuttamisesta kunta- ja palvelurakenneuudistuksessa
- D-Fence, turvallisuusraportti 3/2009
- Kuntaliitto, onnettomuusajoneuvojen siirtäminen nopeutuu
- Velka- ja kuluttajaneuvonta vuonna 2008
- Kokemäen Jokilaakson koulutuskuntayhtymä, Satakunnan koulutuskuntayhtymän perussopimus
- TE-keskus, Satakunnan työllisyyskatsaus 2/2009
o Vihu, Sillanpää
o Vihu, Hautamäki
o Vihu, Kulmala
97 § ”JÄMIN TOIMINTAYMPÄRISTÖN PARANTAMINEN PIENINVESTOINNEILLA”-HANKETUKIPÄÄTÖS
Satakunnan TE-keskus on 18.3.2009 tehnyt myönteisen päätöksen Jämijärven kunnan hanketukihakemukseen ”Jämin toimintaympäristön parantaminen pieninvestoinneilla”.
Hankkeen hyväksytyt kokonaiskustannukset ovat 49.400 euroa. Julkisen rahoituksen osuus toimenpiteen hyväksyttävästä rahoituksesta on 89,88% eli enintään 44 000,72 euroa ja yksityisen rahoituksen osuus 4.999,28 euroa.
Ehdotus: Kunnanhallitus merkitsee TE-keskuksen päätöksen tiedokseen.
98 § SEUTULIPUN VALTIONAVUSTUS AJALTA 1.7.-31.12.2008
Länsi-Suomen lääninhallitus on 11.3.2009 tehnyt maksatuspäätöksen seutulipun valtionavustuksesta Jämijärven kunnalle ajalta 1.7.-31.12.2008. Avustuksen määrä on 476,29 euroa.
Ehdotus: Kunnanhallitus merkitsee saadun avustuksen tiedokseen.
99 § KUMPPANUUSSOPIMUKSEN HYVÄKSYMINEN V 2010-2012
Satakunnan sairaanhoitopiirin, PoSan ja PoSan alueen kuntien välillä on käyty kumppanuusneuvottelut 12.3.2009.
Pöytäkirja on esityslistan liitteenä nro 99.1.
Neuvottelujen pohjalta on laadittu kumppanuussopimus PoSan ja Satakunnan sairaanhoitopiirin välille. Liite nro 99.2.
Kaikkien osapuolten tulee käsitellä neuvottelun tulos.
Ehdotus: Kunnanhallitus hyväksyy omalta osaltaan Satakunnan Sairaanhoitopiirin ja PoSan välisen kumppanuussopimuksen
ajalle 2010-2012.
100 § VUODEN 2008 TILINPÄÄTÖS JA TOIMINTAKERTOMUS
Tasekirja ja sen osana toimintakertomus on esityslistan liitteenä nro 100.1 (jaetaan perjantaina)
Tilinpäätöksen mukaan kunnan vuosikate vuonna 2008 oli positiivinen 175.186,12 euroa. Tilikauden alijäämäksi poistojen jälkeen kirjattiin 191.578,64 euroa. Lainat vähenivät vuoden aikana 1 582 euroon/asukas (v. 2007 1 615 €/asukas).
Maksuvalmius oli vuoden aikana kohtuullinen. Tilanne kiristyi kuitenkin vuoden lopussa ja lyhytaikaista lainaa nostettiin 250.000 euroa (edellisenä vuonna lyhytaikaista lainaa nostettiin vuoden lopussa myös 250.000 euroa). Kuntakonsernin osalta tilinpäätöksen ja toimintakertomuksen rakenteeseen on tullut paljon muutoksia, jotka on huomioitu tilinpäätöksessä.
Ehdotus: Kunnanhallitus hyväksyy ja allekirjoittaa tilinpäätöksen vuodelle 2008. Kunnanhallitus esittää, että tilikauden tulos 191.578,64 euroa alijäämää kirjataan omaan pääomaan yli/alijäämätilille. Taseessa oleva alijäämän tasapainottaminen huomioidaan seuraavan taloussuunnitelman yhteydessä.
101 § SATAKUNTALIITON VASTINEET JÄMIJÄRVEN KUNNAN LAUSUNTOON MAAKUNTAKAAVALUONNOKSESTA
Satakuntaliiton maakuntahallitus on käsitellyt maakuntakaavasta tehtyjä muutosesityksiä ja lausuntoja kokouksissaan
19.1, 23.2. ja 16.3.2009.
Kokousten pohjalta on laadittu vastineet muutosesityksiin ja annettuihin lausuntoihin.
Esityslista liitteenä on vastineet Jämijärven kunnan antamaan lausuntoon. Liite nro 101.1.
Ehdotus: Kunnanhallitus merkitsee tässä vaiheessa saadut vastineet tiedokseen.
102 § KUNTIEN YHTEISEN PERUSTURVALAUTAKUNNAN VALINTA
Kankaanpään kaupunginhallitus on kokouksessaan 9.3.2009 § 74 käsitellyt kuntien yhteisen perusturvalautakunnan perustamista ja todennut, että valittu kokoonpano ei täytä tasa-arvolain 4a §:n vaatimuksia eikä näin ole täytäntöönpantavissa. Kaupunginhallituksen asiaa koskeva käsittely on liitteenä nro 102.1.
Kaupunginhallitus päätti saattaa asian jäsenkuntien valtuustojen tiedoksi.
Ehdotus: Kunnanhallitus päättää saattaa Kankaanpään kaupunginhallituksen päätöksen 9.3.2009 § 74 valtuustolle tiedoksi.
103 § JÄMIN PUHTIPOJAT OY:N JNE ALLEKIRJOITTAMA KIRJELMÄ KOSKIEN JAMI.FI –SIVUJA
Jämin Puhtipojat Oy: n jne. allekirjoittama kirjelmä koskien jami.fi-sivuja on toimitettu Jämijärven kunnanvaltuustolle. Liite nro 103.1.
Valtuusto käsitteli asiaa kokouksessaan 23.3.2009 § 30 kohdassa muut mahdolliset esille tulevat asiat ja päätti antaa asian kunnanhallituksen valmisteltavaksi.
Kirjelmässä allekirjoittaneet Jämin alueen yrittäjät ovat kritisoineet Jämin uusittuja nettisivuja ja ovat vaatineet vanhojen sivujen palauttamista käyttöön.
Jämijärven kunta on vuokrannut www.jami.fi –sivut Jämi-säätiöltä. Säätiön ja kunnan välisen sopimuksen kohdassa 5 on todettu seuraavaa:
”Sivujen sisältöön ei saa tehdä oleellisia muutoksia ilman Jämi-säätiön puheenjohtajan lupaa. Puheenjohtaja vie muutokset tarvittaessa Jämi-säätiön hallituksen käsittelyyn. Tämä ehto on siirrettävä myös tuleviin sopimuksiin, mikäli kunta edelleen vuokraa sivuja.”
Jämijärven kunta on edelleen vuokrannut sivut Jämi Infon palveluiden tuottajalle. Kunnan ja palvelujen tuottajan välisen sopimuksen kohdassa 3 todetaan mm. seuraavaa:
”Nettisivujen sisältöön ei saa tehdä oleellisia muutoksia ilman Jämi-säätiön puheenjohtajan lupaa. Puheenjohtaja vie muutokset tarvittaessa Jämi-säätiön hallituksen käsittelyyn”.
Em. viitaten www.jami.fi –sivustojen sisältöön Jämijärven kunnalla ei ole sanavaltaa, vaan se kuuluu sivujen omistajalle.
1. antaa liitteenä olevan kirjelmän tiedoksi Jämi-säätiön puheenjohtajalle
2. saattaa tämän asian käsittelyn tiedoksi valtuustolle.
104 § JÄMI-JYLLI YKSITYISTIEN PERUSPARANTAMISEN KUSTANNUSTEN JAKO
Jämi-Jylli yksityistien perusparantaminen on toteutettu v. 2007-2008. Perusparantamisen kokonaiskustannukset olivat 93.113,03 €.
Hanke toteutettiin yhteistyönä; kunta, tiehallinto ja Jämi-Jylli yksityistien tiekunta.
Perusparantamisen kustannusten jaosta on laadittu oheisen liitteen nro 104.1 mukainen laskelma.
Kunnanhallitus käsitteli laskelmaa epävirallisesti edellisessä kokouksessaan ja päätyi siihen, että tiekunnalta saamatta olevasta summasta 8.951,11 euroa laskutetaan ainoastaan puolet. Perusteena on Jämi-Jyllitien poikkeuksellinen luonne selkeänä läpikulkutienä. Perustelut ilmenevät mm. liitteenä olevasta kirjelmästä. Liite nro 104.2
Ehdotus: Kunnanhallitus päättää, että Jämi-Jylli yksityistieltä vielä laskuttamatta olevasta osuudesta tien perusparantamiseen
laskutetaan vain puolet eli 4.476,56 euroa.
Valtuuston I varapuheenjohtaja Kyösti Lahti ja kunnanhallituksen jäsen Anneli Kujansuu poistuivat kokouksesta tämän asian käsittelyn ja päätöksenteon ajaksi todeten itsensä esteelliseksi.
105 § SATAKUNNAN OMA SYÖPÄKERÄYS
Satakunnan Syöpäyhdistys ry järjestää maakunnallisen syöpäkeräyksen joka toteutetaan lipas- ja listakeräyksenä ovelta ovelle 19.4.-9.5.2009. Tavoitteena on toteuttaa keräys vapaaehtoisvoimin ja saada kerättyä yhteensä 200.000 euroa.
Satakunnan Oma Syöpäkeräys on ehdottanut, että Jämijärven kunta osallistuisi keräykseen 10 sentillä/asukas tai muulla parhaaksi katsomallaan summalla.
Ehdotus: Kunnanhallitus päättää, että Jämijärven kunta osallistuu Satakunnan Oma Syöpäkeräykseen 10 sentillä / asukas
eli 210, 30 eurolla.
106 § MAANVUOKRASOPIMUKSEN PURKAMINEN / KANKAANPÄÄN KANSANTERVEYSTYÖN KUNTAYHTYMÄ
Kankaanpään kansanterveystyön kuntayhtymän purkamista koskevassa sopimuksessa sovitaan kuntayhtymän omistamien vuokratonteilla sijaitsevien terveysasemarakennusten ja omalla tontilla sijaitsevan pääterveysaseman omistuksen siirtämisestä kunkin rakennuksen sijaintikunnalle. Siirto suoritetaan ilman kuntayhtymälle tulevaa vastiketta siten, että jäsenkuntien kesken suoritetaan tarvittava taloudellinen tasaus siirtyvän kiinteistön arvon ja jäsenkunnan kuntayhtymäosuuden erotuksen perusteella loppuselvityksen yhteydessä.
Tonttien vuokrasopimusten osalta on laadittu purkusopimukset. Liitteenä nro 106.1 on sopimus maanvuokrasopimuksen purkamisesta Jämijärven kunnan kanssa.
Ehdotus: Kunnanhallitus hyväksyy omalta osaltaan oheisen liitteen mukaisen maanvuokrasopimuksen purkamissopimuksen.
Sivistyslautakunta 22 § 24.3.2009
107 § ATERIOIDEN HINTA SIVISTYSTOIMEN ALAISISSA LAITOKSISSA
Kunnallisen yleisen virkaehtosopimuksen mukaan (VI luku kustannusten ja luontoissuoritusten korvaukset 4 ')
työnantajan työpaikkaruokaloissa peritään pääateriasta (lounas, päivällinen, kouluaterian luontoinen ateria) toimivaltaisen viranomaisen päätöksen mukaan vähintään ravintoedun verotusarvojen ja enin­tään omakustannushinnan mukainen korvaus.
Soveltamisohjeen mukaan laitosruokalan (ruokaa valmistetaan pääasiassa muil­le kuin henkilöstölle)
omakustannushinnassa otetaan huomioon ruoka-aineiden hankinta- ja kuljetuskustannukset, ruokahuoltohenkilöstön palkat sosiaalikus­tannuksineen ja arvonlisävero.
Verohallituksen ennakonpidätyksistä vuonna 2009 noudatettavista luontoisetu­jen laskentaperusteista antaman päätöksen 24.11.2008/ Dnro 1813/32/2007 /13 ':n mukaan sairaalan, koulun, päiväkodin tai muun vastaavan laitoksen henkilö­kuntaan kuuluvan laitosruokailun yhteydessä saaman ravinto-edun raha-arvona pidetään 4,13 euroa ateriaa kohden. Valvonnan yhteydessä saaman ruokailun ravintoedun arvo on 3,30 euroa ateriaa kohden.
VES:n perusteella korvausten laskentaperusteena käytetään seuraavia kustannuksia: ravintoaineet (sisältää arvonlisäveron), palkat (myös sijaiset), sosiaalikulut (myös sijaiset). Kustannukset valmistettua ateriaa kohden laskien jäävät alle ravintoedun raha-arvon.
1) että kunnan omalle, muulle kuin valvovalle opetushenkilökunnalle myytävien aterioiden hintana ajalta 1.1. - 31.12.2009 peri­tään ravinto-edun raha-arvon mukainen hinta 4,13 euroa ateriaa kohden ja
2) että koulujen, päiväkodin ja esiopetuksen valvonnan yhteydessä saa­man verotuksessa luontaisetuna huomioitavan ravinto-edun arvo on 3,30 euroa ateriaan kohden,
3) että kunnan omalle, muulle kuin valvovalle koulujen, ryhmiksen ja päiväkodin henkilökunnalle verotuksessa luontaisetuna huomioitavan ravinto-edun arvo on 4,13 ja
4) että vierailijoilta perittäväksi hinnaksi määrätään sama kuin kunnan muul­ta henkilökunnalta perittävä hinta.
Sivistyslautakunta 23 § 24.3.2009
108 § VARHAISKASVATUSKESKUS
Palokosken koulun oppilasmäärä kasvaa ja Tykköön koulun oppilasmäärä puolestaan vähenee.
Hautomo:
Varhaiskasvatuskeskus toteutetaan siten, että Palokosken- Suurimaan jaTykköön alueelta siirretään Tykköölle
1-2-luokat ja Palokoskelle ja Suurimaalle luokat 3.-6. elokuussa 2009 alkaen. Tykköön 3-6 luokkalaiset siirretään Suurimaan kouluun.
Tykköön koulusta muodostuu näin ”Varhaiskasvatuskeskus”, jonka työnimenä on ollut ” Hautomo”. Tykköön koululla jatkuu esikoulutoiminta, kuten tähänkin saakka. Koulun nimenä on edelleen Tykköön koulu.
Palokosken koululla on kaksi opettajaa ja luokat 3-4 ja 5-6
Suurimaan koululla on kaksi opettajaa ja luokat 3-4 ja 5-6.
Lähtökohtana on, että opettajat pysyvät omilla kouluillaan.
Suurimaa Hannu Anttila ja Marja Koivisto
Tykköö Anja Hinttu ja Pia Vehviläinen
Palokoski Timo Vehviläinen ja Elina Joensuu
Opettajille on kuitenkin muutoksia tulossa työn kuvan muuttumisen myötä. Tykköön koululla tuntikehys pienenee jonkin verran. Englannin opetustuntien määrä Suurimaan ja Palokosken kouluilla tulee arvioitavaksi.
Pääskyn päiväkodilla on myös eskariryhmä, joka säilyy entisellään. Erityisesti kokopäivähoitoa tarvitsevat lapset ovat olleet Pääskyn päiväkodilla. Erityisopettaja Maarit Rantanen ja KELTO Susanna Luomaniemi toimivat linkkinä varhaiskasvatuksen ja perusopetuksen välillä.
Siirtymävaihe:
Siirtymävaiheessa hankala tilanne niillä lapsilla, jotka ovat lukuvuonna 2008-2009 ensimmäisellä luokalla. Heille tulee siirto Palokoskelta ja Suurimaalta Tykköön koululle toiselle luokalle ja sitten takaisin omaan lähikouluun.
Koulukuljetusten määrä, kustannukset saattavat kasvaa hieman ja aikataulutukset todennäköisesti muuttuvat. Esikoululaiset on tosin tähänkin saakka kuljetettu Tykköön koululle.
Ehdotus: Sivistyslautakunta päättää esittää kunnanhallitukselle, että Varhaiskasvatuskeskus aloittaa toimintansa Tykköön koululla 1.8.2009 lukien siten, että Palokosken ja Suurimaan 1-2 luokkalaiset oppilaat kuljetetaan Tykköölle. Tykköön koulun 3-6 luokkalaiset oppilaat kuljetetaan Suurimaan koululle.
Varhaiskasvatuskeskus on mukana valtuuston v. 2009 hyväksymässä talousarviossa ja valtuusto hyväksynyt sen yhdeksi sivistystoimen avaintulokseksi.
Ehdotus: Kunnanhallitus hyväksyy sivistyslautakunnan esityksen ja esittää sen edelleen valtuuston hyväksyttäväksi.
Valtuustolle menevään esitykseen liitetään laskelma muutoksen kustannusvaikutuksesta. Liite nro 108.1.
109 § RYHMÄPERHEPÄIVÄKODIN TILAT 1.8.2009 ALKAEN
Ryhmäperhepäiväkodin tilat Kiinteistö Oy Hepohelmessä ovat siirtymässä muuhun käyttöön. Tilat ovat muutenkin
päivähoitotoiminnalle epäkäytännölliset. Päivähoitohenkilöstö on selvittänyt tilaratkaisuja toiminnan jatkamiseen.
Tutkittuaan Törmälän ja Lammikon tiloja, he ovat päätyneet siihen, että Lammikon talon tyhjäksi jäänyt alakerta soveltuisi tietyin korjauksin parhaiten ko. tarkoitukseen. Lammikon kiinteistö sijaitsee sopivasti Jämijärven keskuskoulun ja pelikenttien sekä ulkoilupuiston läheisyydessä. Yläkerrassa toimii Nuorisovintti. Törmälän kiinteistössä toimii kunnanviraston toimistoja ja kokoustila, joka on myös VPK:n käytössä voimassa olevalla sopimuksella.
Ehdotus: Sivistyslautakunta esittää kunnanhallitukselle, että Lammikon kiinteistön tontti aidataan ja alakerran tyhjiksi jääneet
toimistotilat kunnostetaan ryhmäperhepäiväkotitoiminnalle sopiviksi kesän aikana, jotta toiminta voidaan aloitta syksyllä 2009.
Päätös: Kunnanhallitus päätti yksimielisesti palauttaa asian sivistyslautakunnan uudelleen valmisteltavaksi lisäselvityksiä
varten. Lisäselvityksinä tulee selvittää molempien vaihtoehtojen osalta: